b'\n_START_ARTICLE_\nAlmarudita\n_START_SECTION_\nCaracter\xc3\xadstiques\n_START_PARAGRAPH_\nL\'almarudita \xc3\xa9s un silicat de f\xc3\xb3rmula qu\xc3\xadmica K(\xe2\x96\xa1,Na)\xe2\x82\x82(Mn\xc2\xb2\xe2\x81\xba,Fe\xc2\xb2\xe2\x81\xba,Mg)\xe2\x82\x82(Be,Al)\xe2\x82\x83[Si\xe2\x82\x81\xe2\x82\x82O\xe2\x82\x83\xe2\x82\x80]. Va ser aprovada com a esp\xc3\xa8cie v\xc3\xa0lida per l\'Associaci\xc3\xb3 Mineral\xc3\xb2gica Internacional l\'any 2002. Cristal\xc2\xb7litza en el sistema hexagonal. Es troba en forma de cristalls tabulars de fins a 1,5 mil\xc2\xb7l\xc3\xadmetres d\'ample. La seva duresa a l\'escala de Mohs \xc3\xa9s 6. \xc3\x89s l\'an\xc3\xa0leg de la milarita sense calci ni aigua. Pot distingir-se de la friedrichbecke\xc3\xafta, la seva an\xc3\xa0loga amb magnesi, i de la groguenca roedderita nom\xc3\xa9s mitjan\xc3\xa7ant an\xc3\xa0lisi qu\xc3\xadmica quantitativa._NEWLINE_Segons la classificaci\xc3\xb3 de Nickel-Strunz, l\'armenita pertany a "09.CM - Ciclosilicats, amb dobles enlla\xc3\xa7os de 6 [Si6O18]12\xe2\x81\xbb (sechser-Doppelringe)" juntament amb els seg\xc3\xbcents minerals: armenita, brannockita, chayesita, darapiosita, eifelita, merrihue\xc3\xafta, milarita, osumilita-(Mg), osumilita, poudrette\xc3\xafta, roedderita, sogdianita, sugilita, yagi\xc3\xafta, berezanskita, dusmatovita, shibkovita, trattnerita, oftedalita i faizievita.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta l\'any 1982 a la pedrera Caspar, al volc\xc3\xa0 Bellerberg, a Ettringen (Eifel, Alemanya), l\'\xc3\xbanic indret on ha estat trobada. Sol trobar-se associada a altres minerals com: tridimita, sillimanita, sanidina, quars, hematites i braunita, aix\xc3\xad com amb altres membres del subgrup dels clinopiroxens i del supergrup dels amf\xc3\xadbols.'